CELEX: 62016TN0836
Language: da
Date: 2016-11-30 00:00:00
Title: Sag T-836/16: Sag anlagt den 30. november 2016 — Republikken Polen mod Kommissionen

30.1.2017   
            
            
               DA
            
            
               Den Europæiske Unions Tidende
            
            
               C 30/54
            
         Sag anlagt den 30. november 2016 — Republikken Polen mod Kommissionen
   (Sag T-836/16)
   (2017/C 030/62)
   Processprog: polsk
   
      Parter
   
   
      Sagsøger: Republikken Polen (ved B. Majczyna, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens afgørelse af 19. september 2016 om statsstøtte SA.44351 (2016/C) (ex 2016/NN) — Polen — Polsk afgift i detailsektoren, bekendtgjort under nr. K(2016) 5596.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført tre anbringender.
   
               1.
            
            
               Første anbringende om en fejlagtig kvalificering af den polske afgift i detailsektoren som statsstøtte som omhandlet i artikel 107, stk. 1, TEUF som følge af et åbenbart fejlagtigt skøn vedrørende betingelsen om selektivitet.
               
                           —
                        
                        
                           Den polske afgift i detailsektoren kan ikke prima facie anses for at være selektiv, da afgiftens struktur ikke indeholder nogen afvigelse fra det referencesystem, der er relevant for denne afgift. De progressive afgiftssatser er en uadskillelig del af referencesystemet for denne afgift.
                        
                     
                           —
                        
                        
                           Selv hvis det antages, at de to progressive afgiftssatser ikke er en del af det relevante referencesystem for den polske afgift i detailsektoren, bør det lægges til grund, at i det mindste den oftest anvendte afgiftssats er en del af referencesystemet. Endvidere udgør de progressive afgiftssatser under alle omstændigheder ikke en undtagelse til fordel for bestemte virksomheder, som henset til referencesystemets iboende formål befinder sig i en tilsvarende faktuel og retlig situation som de andre virksomheder.
                        
                     
                           —
                        
                        
                           De progressive afgiftssatser og tærskelværdien for afgiftsgrundlaget for den polske afgift i detailsektoren er under alle omstændigheder i overensstemmelse med proportionalitetsprincippet.
                        
                     
         
               2.
            
            
               Andet anbringende om en tilsidesættelse af artikel 13, stk. 1, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde og af proportionalitetsprincippet, idet der blev udstedt påbud om øjeblikkelig indstilling af anvendelsen af de progressive afgiftssatser for den polske afgift i detailsektoren
               
                           —
                        
                        
                           Det var ikke nødvendigt at påbyde indstilling, da der foreligger væsentlig tvivl om, hvorvidt den polske afgift i detailsektoren er selektiv.
                        
                     
                           —
                        
                        
                           Det var ikke nødvendigt at påbyde indstilling, da Kommissionen ikke har godtgjort, at opkrævningen af den polske afgift i detailsektoren havde tilstrækkeligt negative virkninger.
                        
                     
         
               3.
            
            
               Tredje anbringende om en mangelfuld og utilstrækkelig begrundelse af den anfægtede afgørelse
               
                           —
                        
                        
                           Den anfægtede afgørelse er ikke behørigt og tilstrækkeligt begrundet, for så vidt angår vurderingen af betingelsen vedrørende selektiviteten af den polske afgift i detailsektoren.
                        
                     
                           —
                        
                        
                           Den anfægtede afgørelse er ikke behørigt og tilstrækkeligt begrundet, for så vidt som der deri blev udstedt påbud om øjeblikkelig indstilling af anvendelsen af progressive afgiftssatser for den polske afgift i detailsektoren.